da en en en fr de da id da nb da da da da da da da da nb da da da da da da da da da da da nb da da da da da en en
Ahmed brødrene i front, da det blev dobbelt-DM til Svanholm - Svanholm Cricketklub
Søndag d. 18. september 2011 kl. 21:36 af Henrik Pfaff
Årets sidste cricket kampe med hård bold (miniputterne slutter af på lørdag i Fredericia) gav dobbelt DM til Svanholm i form af finalesejre i junior- og lilleput finalerne mod henholdsvis Skanderborg og Ishøj. Det var de to Ahmed-brødre Saif hos lilleputterne og Saad hos juniorerne, der satte de største mærker på de sejre.
Forholdene var ret umulige. Efter første halvdel af Skanderborgs halvleg kom regnen og gjorde den i forvejen våde og tunge bane endnu mere som en glidebane.
Bolden endte med at være som grøn sæbe og svanholmerne tabte den ene oplagte griber efter den anden. Men det gjorde de sådan set også mens bolden var tør. Kastningen var dog rimelig og basis markspillet hæderligt, så selv med en slagkraftig Mahmood i sving endte totalen på 187, hvilket under normale omstændigheder er en winning total i en juniorkamp.
Så var en score, der gjorde Skanderborg til DM-favorit og adskillige af vores troede næppe på sejren, men den våde mark og bold indvirkede også på Skanderborgs præstation..
Svanholms to første var ude for 36, men Saad Ahmed gjorde sin entre og endte som matchwinner. Først sammen med Mads Henriksen (18) og derefter med Saif Yaqoob (15)..
Gad vidst, hvad den benstilling hedder på instruktørsprog. Saad Ahmed på vej
Svanholm-jubel efer det vindende point
Formand Kentorp med Svanholms anfører og man of te final Saad Ahmed
Svanholms juniorvindere. Bageste række fra venstre: Bret Mulder, træner, Hamad Shgah, Zeeshan Kahn, Toke Larsen.
Midterste række Sonnich Thacker (keeper), Saif Yaqoob, Adil mehmood, Mati Malik. Forreste række: Mads Henriksen, Khizar Javaid, Saad Ahmed, Shabbaz Shabbir, Naweh Wiejeratne
Også Skanderborg havde det svært i marken, men fik dog ikke tilbudt nær det samme antal chancer som Svanholm. Forskellen på de to hold var en større bredde hos Svanholm – også på kastesiden - der ikke mindst viste sig i markens evne til at forsvare en total.
Saad Ahmed scorede sin karrieres højeste med 93 not out og sørgede for, at hvad der længe lignede et opgør, der skulle ende i en tæt finish, sluttede allerede i over nr. 33.
Pokaloverrækker formand Thomas Kentorp gav ”man of te tournament-battet” til Kamran Mahmood for hans indsats over to dage, men bemærkede, at havde det kun været finalen burde Saad Ahmed have haft den for at batte Svanholm til sejr i en rimelig krævende chase.
Finalen mellem Svanholm og Ishøj stod og faldt med en spiller, nemlig Ishøjs Zacharia Raja, der scorede century dagen forinden og er så god, at han også kunne have bragt sit hold i en god position mod Svanholm.
Tapre regnskabsfører fra Svanholm og Ishøj – for uh hvor var det ubehageligt at være ude i.
Men ved totalen 18 efter 5 overe blev han bowlet af Svanholms åbningskaster Aske Larsen og så var den kamp afgjort. Ishøj ude for 61 og da Svanholm mistede sit første gærde ved 50 var spænding en svær en at finde. Svanholm passerede på 14 overe – Ishøj brugte 28 til sine 61.
Saad Ahmed bror Saif Ahmed scorede 44 not out ud af de vindende 63/1 og var ligesom dagen før i særklasse. Både øje og størrelse har han. God slagkraft og store muligheder. Han fik også DCF’s præmie til te ”man of te tournament” et bat.
Svanholms afgående træner Bret Mulder med sine lilleputvindere
DCF-bestyrelsesmedlem Søren Henriksen lykønsker Saif Ahmed med hans man of te tournament-bat.
Horsens gjorde kort proces med Herning i kampen om bronzen og mistede ikke et gærde for at passere 53.
Så resultatet af ungdomssæsonen. To danske mesterskaber og en andenplads hos drengene
Juniorfinale. Svanholm over Skanderborg med 6 gærder. Skanderborg 187/4 (Kamran Mahmood 109x, Chr. Peck-Thorsted 37, Anders Bülov 20). Svanholm 188/5 (Saad Ahmed 93x, Mads Henriksen 18)
Lilleputfinale. Svanholm over Ishøj med 7 gærder. Ishøj 61. Svanholm 62/1 (Saad Ahmed 44x)